राजेश्वरी रोड बनाने अनुमति जल्द मिलेगी, भोपाल में आज होगी बैठक
शहर की राजेश्वरी रोड पर दोबारा काम शुरू करने के संबंध में आज भोपाल में एक महत्वपूर्ण बैठक है। इस बैठक में प्रमुख सचिव पीडब्ल्यूडी प्रमोद अग्रवाल के साथ युवक खेल कल्याण मंत्री यशोधरा राजे,कलेक्टर ओपी श्रीवास्तव, और लोक निर्माण विभाग के कई महत्वपूर्ण अफसर शामिल होंगे। बीते 60 दिनों से इस सड़क पर काम बंद है। करीब 6 करोड़ रुपयों से इस सड़क को बनाया जा रहा था। ये सड़क शहर के लिए इसलिए भी जरुरी है क्यों कि इसके बन कर तैयार नहीं होने के चलते कोर्ट रोड की सड़क का काम भी शुरु नहीं हो पा रहा है।
गौरतलब है कि पहले इस सड़क को सीसी बनाया जाना था। इसे बनाने का काम किसी आरवीएम कंपनी को मिला था। लेकिन बाद में सड़कें जल्द बनाने को लेकर लोक निर्माण विभाग ने इस सड़क के डीएनए को ही बदल दिया। 6 करोड़ की इस सड़क पर ठेकेदार के द्वारा खुदाई का काम शुरु करने के बाद लोक निर्माण विभाग ने सीसी की जगह डामर की सड़क को बनाने के निर्देश जारी कर दिए। इसके बाद इसका काम छीन कर किसी और ठेकेदार को दे दिया। इसके बाद से विवाद की वजह से इस सड़क का काम रुक गया।
जून तक शहर में पानी लाने की कार्ययोजना पर भी होगा विचार
आरवीएम कंपनी का ठेकेदार ही बनाएगा रोड
कलेक्टर ओपी श्रीवास्तव का कहना है कि बीच में ये व्यवस्था बन गई थी कि उसी आरवीएम कंपनी के ठेकेदार ने काम शुरु कर दिया था। लेकिन मेरे ट्रेनिंग पर जाने के बाद उसे बंद करवा दिया गया। अब हम प्रमुख सचिव से मांग कर रहे हैं कि ये काम उसी ठेकेदार को देंगे जिसे पहले मिला था। ताकि काम जल्द शुरु हो सके। उन्हें उम्मीद है कि आज इस पर सहमति बन जाएगी।
पीएस से मिलकर समस्या का हल निकालेंगे
मामले में आज बैठक है। निश्चित तौर पर पीएस से बात कर इस समस्या का हल निकालेंगे। बहुत दिनों से ये मामला लंबित है और इसकी वजह से शहर में अन्य सड़कों का भी काम रुका पड़ा है।मंत्री जी भी इस बैठक में साथ रहेंगी। ओपी श्रीवास्तव, कलेक्टर शिवपुरी
1 करोड़ से बन रही कोर्ट रोड का काम भी अटका
राजेश्वरी रोड के न बन पाने के चलते 1 करोड़ की लागत से स्वीकृत बनने वाली कोर्ट रोड की सड़क भी नहीं बन पा रही है। जिला प्रशासन का मानना है कि अगर अभी यहां काम शुरु नहीं हो पाया तो ये मामला बरसात के बाद शुरु हो पाएगा। इसलिए राजेश्वरी रोड का काम शुरु हो जाएगा तो फिर बाद में कोर्ट बरसात से पहले कोर्ट रोड को भी बनाया जा सकेगा।
राजेश्वरी व कोर्ट रोड से गुजरता है अधिकांश ट्रैफिक
राजेश्वरी रोड, बस स्टेंड, कोर्ट, एसपी कोठी, ऑफिस, रेल्वे स्टेशन जाने के लिए एक मात्र पक्का मार्ग है। लेकिन सड़कों की खुदाई के चलते बीते 60 से दिनों से बंद है। कोर्ट रोड पर सीवेज की खुदाई हुए लगभग 1 साल से ज्यादा का समय बीत गया है। ये शहर का प्रमुख बाजार है। यहीं से लोग सीधे और सबसे जल्दी अस्पताल पहुंच सकते हैं। लेकिन यहां काम इसलिए शुरु नहीं हो पा रहा है कि राजेश्वरी रोड तो पहले से ही बंद है ऐसे में यहां भी यदि काम शुरु हो गया तो फिर अस्पताल जाने तक को रास्ता नहीं बचेगा।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva bho_Deva hin_Deva